《拟大明铙歌曲十八首 其八 盘门入》
明代·胡应麟

盘门入，士诚泣。前歌后舞大师集，兵不血刃下城邑。

谁其帅者公魏国，归市弗止廛弗易。万姓欢呼颂皇德，二敌既歼皇之土东极。

沧溟南亘楚长驱，入中原孰敢余阻。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。